La consulta ciutadana sobre Puerto Mediterráneo se celebrarà a Paterna del 13 al 27 d’octubre
22/09/2015

# La consulta ciutadana sobre Puerto Mediterráneo se celebrarà a Paterna del 13 al 27 d’octubre

[![La consulta ciutadana sobre Puerto Mediterráneo se celebrarà a Paterna del 13 al 27 d’octubre](/images/noticias/2015/09/PUERTO-MEDITERRANEO-NOTICIA.jpg)](/images/noticias/2015/09/PUERTO-MEDITERRANEO-NOTICIA.jpg)

22.09.2015

L’Ajuntament de Paterna iniciarà una campanya informativa per a promoure la participació ciutadana sobre el projecte privat

La consulta ciutadana en què es preguntarà sobre el projecte Puerto Mediterráneo se celebrarà a Paterna del 13 al 27 d’octubre. Així ho ha anunciat l’alcalde de la localitat, Juan Antonio Sagredo, amb l’objectiu de promoure la participació ciutadana a partir del pròxim dia 13 d’octubre.

En la campanya es respon de forma senzilla a preguntes com qui decideix si el projecte s’implantarà a Paterna, què opina l’Ajuntament, què suposaria per a la localitat i s’analitzen els pros i contres d’un projecte 100% privat que s’ubicarà en terrenys també privats. L’alcalde, Juan Antonio Sagredo, ha explicat “posarem en marxa una intensa campanya informativa, des de l’objectivitat, perquè cada veí i veïna puga expressar el seu vot de forma lliure”.

Es podrà votar per Internet i de forma presencial en centres públics distribuïts per la localitat (Centre Social la Canyada, Centre Cívic Terramelar, Centre Cívic Lloma Llarga, Centre polivalent Valentín Hernáez, Centre Cultural Juan Alfonso Vila Blasco, Llar del Jubilat de Campament i Ajuntament de Paterna). En Internet l’horari serà ininterromput i 24 hores al dia, mentres que l’horari per a votar presencialment serà de 9 a 14 hores i de 17.00 a 20 hores. Un funcionari assistirà a les persones que desitgen votar fins al 26 d’octubre en els punts informàtics habilitats, i el 27 d’octubre hi haurà urnes distribuïdes en els llocs habilitats per a votar introduint la papereta fins a les 20h.

Podran participar de la consulta ciutadana tots aquells veïns i veïnes empadronats a Paterna majors de 16 anys i l’Ajuntament farà públic el resultat de la votació el dia 28 d’octubre, una vegada se sumen els vots obtinguts per Internet i a través de les urnes.

L’Ajuntament de Paterna crearà una Comissió de Seguiment de la votació, que es reunirà amb caràcter diari, i a la qual estaran convocats tots els partits polítics amb representació plenària, així com els col•lectius veïnals i comercials interessats a seguir el procés.

L’alcalde, Juan Antonio Sagredo, ha subratllat que “la postura oficial de l’Ajuntament serà la que expressen els veïns i veïnes” i ha defés que “com més participació ciutadana hi haja, més capacitat d’influència tindrà